Na podlagi 5. člena Pravilnika o sofinanciranju društev KS Krška vas, Svet KS Krška vas objavlja

**JAVNI RAZPIS**

**ZA SOFINANCIRANJE DRUŠTEV KS KRŠKA VAS V LETU 2025**

1. **Neposredni proračunski uporabnik:** Krajevna skupnost Krška vas, Krška vas 2b, 8262 Krška vas.
2. **Predmet javnega razpisa:** športne, kulturne, humanitarne, strokovne, družabne prireditve, investicije in mednarodni projekti, ki bodo služili za javne namene.

Do sofinanciranja niso upravičeni profitni projekti.

1. **Pogoji, ki jih morajo izpolnjevati prijavitelji na javni razpis:**

Na razpis se lahko prijavijo društva, zavodi in neprofitne organizacije, ki:

1. imajo sedež na območju KS Krška vas in so organizatorji ali udeleženci projekta,
2. imajo sedež na območju Posavja in delujejo kot krovna oziroma zvezna organizacija tudi za krajane KS Krška vas, ki organizira projekt na območju Posavja.
3. **Orientacijska vrednost razpisa:** orientacijska vrednost razpisa je na postavki 00328 1.500,00 eur.
4. **Merila za izbor projektov:**
* pomembnost projekta za KS Krška vas,
* učinek projekta,
* namen projekta,
* finančna konstrukcija,
* jubilej.

Merila so podrobneje opredeljena v razpisni dokumentaciji - Merila za izbor in vrednotenje projektov (Priloga 1).

Prijavitelj mora na poziv KS Krška vas vsaj enkrat letno sodelovati pri izvedbi programov KS. V nasprotnem primeru naslednje leto ni upravičen do sofinanciranja društev.

1. **Popolna vloga obsega:**
* izpolnjeno prijavo na razpis s podatki o prijavitelju, skladno z vsebino in zaporedju instruktivnega obrazca Podatki o prijavitelju in splošna izjava (OBR-1),
* izpolnjeno prijavo na razpis s podatki o projektu, skladno z vsebino in zaporedju instruktivnega obrazca Prijava na javni razpis (OBR -2) z zahtevanimi prilogami.

Prijaviteljem vlog ni potrebno oddati na priloženih instruktivnih obrazcih (Priloga 2), mora pa vloga vsebovati vse vsebinske elemente v enakem zaporedju kot instruktivni obrazci.

1. **Rok izvedbe:** Dodeljena sredstva za leto 2025 morajo biti porabljena v letu 2025.
2. **Rok za predložitev vlog in način predložitve:**

Vloge morajo prijavitelji poslati po e-pošti na e- naslov KS: krskavas.ks@gmail.com, s pošiljko po pošti ali oddati osebno na naslov: KS Krška vas, Krška vas 2, 8263 Krška vas **do 10. 4. 2025 za projekte izvedene v letu 2025** (od 1. 1. do 31. 12. 2025). Šteje se, da je vloga prispela pravočasno, če je bila zadnji dan roka za oddajo vlog prispela na KS do 10.00 ure.

1. **Datum odpiranja vlog za dodelitev sredstev:** Odpiranje vlog bo komisija (ali tajnik KS) opravila najkasneje v roku 8 dni po izteku roka za oddajo vlog na javni razpis. V primeru nepopolno izpolnjenih vlog s pomanjkljivo dokumentacijo, bo komisija (tajnik KS) prijavitelja pozvala, da dopolni vlogo v roku 5 dni. V primeru, da je prijavitelj v roku ne bo dopolnil, bo vloga zavržena.
2. **Izid razpisa:** Prijavitelji bodo o izidu javnega razpisa obveščeni najpozneje v 60 dneh od datuma odpiranja vlog.
3. **Izplačilo sredstev dodeljenih po razpisu:** Prijaviteljem bodo sredstva, dodeljena po razpisu, izplačana po izvedbi predmeta javnega razpisa in po predložitvi e-zahtevka za izplačilo sredstev, kateremu mora biti priloženo vsebinsko in finančno poročilo o izvedenem projektu z dokazili o realizaciji, skladno z vsebino in zaporedjem instruktivnega obrazca Poročilo o porabi sredstev (OBR – 3). Zadnji rok za oddajo poročil in izstavitev e-zahtevkov je 30. 11. 2025.

Dokazila o realizaciji so: promocijski material, vabila, fotografije, letaki, objave v medijih in upravičena dokazila o stroških (računi in različna potrdila) za:

* najem prostorov,
* najem opreme,
* honorar za izvajalce,
* stroških materiala,
* stroških promocije (tisk, izdelava letakov, brošur, biltenov, radio oglasi, časopisni oglasi),
* stroški javnega prevoza (avtobus, vlak),
* stroških administracije (poštne storitve, pisarniški material, ipd).

Krije se do 60 % vrednosti projekta, glede na prijavljeno finančno konstrukcijo. V kolikor bo upravičenec v poročilu izkazoval nižjo vrednost od odobrenega zneska, se bo znesek sofinanciranja zmanjša za delež primanjkljaja (npr.: Poročilo - dokazila: 200,00 EUR, Odobreno: 400,00 EUR, Delež primanjkljaja: 50 %, Izplačilo: 200,00 EUR).

KS lahko kadarkoli opravi kontrolo koriščenja namenskih sredstev in vpogled v dokumentacijo, v vsakem primeru pa jo bo KS opravila v kolikor bo prišlo do več kot 20 % odstopanja med končno finančno vrednostjo in vrednostjo projekta v podani prijavi.

V primeru ugotovitve neupravičene razlike med končno finančno vrednostjo in vrednostjo projekta v podani prijavi, se bo odobren znesek po pogodbi znižal za delež primanjkljaja.

1. **Kraj in čas, kjer lahko prijavitelji dvignejo razpisno dokumentacijo:** Razpisna dokumentacija je od dneva te objave do izteka prijavnega roka (10. 4. 2025) dosegljiva na spletni strani občine Brežice ([www.brezice.si](http://www.brezice.si)) ali v pisarni KS Krška vas v času uradnih ur, po poprejšnji telefonski najavi 051 663 033 - Milan. Razpis se objavi tudi na oglasni deski KS Krška vas.
2. **Kontakt:** za dodatne informacije pišite na, e-naslov: krskavas.ks@gmail.com

Datum: 24. 3. 2025

Pripravil: Predsednik KS Krška vas
Jože Piltaver Franc Jurečič